Kino Rex

De Rex war e fréiere Kino zu Esch-Uelzecht, deen op der Brillplaz stoung.

En huet de 6. Oktober 1938 opgemaach, Proprietär war de Georges Reckinger. Architekt war den Nicolas Schmit-Noesen, d'Gebai ass am Art-Deco-Stil. Markant ass déi grouss Plaz an der Mëtt vun der Façade, fir eng Kinosaffiche, déi un eng Leinwand erënnert.

An der Zäit vum Zweete Weltkrich huet e Rex Lichtspiele geheescht.

De 25. November 1965 gouf et e Feier, dat Deeler vum Gebai zerstéiert huet. 1968 war et fir ëmmer eriwwer mam Rex.

Zanterhier gëtt d'Gebai vu Geschäfter benotzt. D'Art-déco-Fassad war jorelaang hanner enger aluminiums Verkleedung verstoppt, si ass eréischt zanter den 2000er Joren nees ze gesinn.

 Kuckt och 
 Lëscht vun de Lëtzebuerger Kinoen

Literatur/Um Spaweck
 Antoinette Lorang: "Serie - Historisches und architektonisches Esch (54): Kino Rex." tageblatt.lu, 17. Juni 2020.

Kategorie:Fréier Kinoen zu Lëtzebuerg
Kategorie:Gebaier an der Gemeng Esch-Uelzecht
Kategorie:Bauwierker 1938
Kategorie:Art-Deco-Architektur zu Lëtzebuerg
Kategorie:Brill (Esch-Uelzecht)